**คณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ (กสทช.)**

**87 ถนนพหลโยธิน 8 (ซอยสายลม) สามเสนใน พญาไท กรุงเทพฯ 10400**

**โทรศัพท์ 0-2271-0151 ต่อ 315 -318 โทรสาร : 0-2290-5241**

**E-Mail :** **pr.nbtc@nbtc.go.th**

**บอร์ดกระจายเสียง / กสทช. แถลงผลการประชุมวันที่ 2 กันยายน 2557**

**กสท. ทำหนังสือหารือ คสช. ถึงแนวทางปฏิบัติตามประกาศ คสช. ฉบับที่ 27/2557 พร้อมเชิญตัวแทนช่องดิจิตอลทีวีและช่อง3หารือร่วมกัน**

พ.อ. ดร. นที ศุกลรัตน์ รองประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (รองประธาน กสทช.) ในฐานะประธานกรรมการกิจการกระจายเสียงและกิจการโทรทัศน์ (ประธาน กสท.) กล่าวว่าวันนี้ (2 กันยายน 2557) ที่ประชุมคณะกรรมการกิจการกระจายเสียงและกิจการโทรทัศน์ (กสท.) วาระพิเศษพิจารณา กรณีการออกอากาศของสถานีโทรทัศน์ไทยทีวีสีช่อง 3 ในระบบอนาล็อก ผลการประชุมมีมติให้สำนักงาน กสทช. ทำหนังสือหารือไปยังคณะรักษาความสงบแห่งชาติ (คสช.) ถึงแนวทางการปฏิบัติตามประกาศ คสช. ฉบับที่ 27/2557 และ ให้สำนักงาน กสทช. เชิญตัวแทนสถานีโทรทัศน์ไทยทีวีสีช่อง 3 และผู้ประกอบการสถานีโทรทัศน์ภาคพื้นดินในระบบดิจิตอลทุกช่องร่วมหารือร่วมกันในวันพรุ่งนี้ (วันที่ 3 กันยายน 2557) เวลา 14.00น. ณ สำนักงาน กสทช. ซอยสายลม กรุงเทพฯ

 **------------------------------------------------------------------------------------------------------**

**ติดต่อสอบถามรายละเอียดเพิ่มเติมได้ที่ :**

**กลุ่มงานสื่อสารองค์กร สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.)**

**โทรศัพท์ : 0-2271-0151 ต่อ 315 - 317 โทรสาร : 0-2290-5241**